丹拿山

丹拿山係香港一座冇咗嘅小山，喺香港島七姊妹南部。

丹拿山個名嚟自1918至1925年嘅皇仁書院校長丹拿，佢係第一個喺七姊妹區起屋嘅英國公務員。佢間屋「黑白屋」設計獨特而且宏偉，係二戰前嗰帶出名嘅景點，大屋個位就噉叫做丹拿山，而佢前面條街就叫做丹拿道。黑白屋同丹拿山喺1941年12月畀日軍炸爛嗮。

1960年代頭，香港房屋協會喺丹拿山起咗丹拿山邨。到1990年代尾，為咗配合當時香港地鐵將軍澳線北角站擴建工程，丹拿山邨要清拆，而丹拿山亦夷平咗。

到2010年代中，香港房屋協會喺原址起咗個叫「雋悅」嘅長者住屋項目，租畀長者可以住到死為止。

每日一膠．荒謬的香港 - 哪一個丹拿山？

香港嘅山
七姊妹